Massachusetts Institute of Technology

Massachusetts Institute of Technology (MIT) er et kombinert forskningsinstitutt og universitet i Cambridge i Massachusetts i USA, grunnlagt av William Barton Rogers i 1862. 

MIT er regnet blant de verdensledende, akademiske institusjonene innen teknologi og vitenskap, i tillegg til mange andre felt, blant annet ledelse, økonomi, lingvistikk, statsvitenskap og filosofi. Det inntok i 2008 niendeplass globalt på Times’ liste over verdens beste universiteter.Times   – THES QS Top Universities, 201-300. En liste utarbeidet av Teknisk Ukeblad utarbeidet året før, i 2007, plasserte MIT på annenplass globalt, der det er tatt hensyn til de tre mest kjente internasjonale universitetsrankingene (ARWU – Shanghai Jiao Tong University, The Times Higher QS World University Rankings og Webometrics).De beste universitetene, Teknisk Ukeblad 9. november 2007

Betydningsfulle bidrag i utviklingen av datamaskiner, Internett og annen avansert teknologi kommer fra MIT. Lærestedet er blant annet et senter for utviklingen av fri programvare-bevegelsen. Også FN-fenomenet 100 dollar laptop har sitt utspring her.

I 2006 var det 10 253 studenter ved MIT, og skolepengene var samme år på 33 600 dollar. Det gis eksamener opp til doktorgradsnivå (ph.d.).

Referanser

 Eksterne lenker 



Kategori:Utdanningsinstitusjoner etablert i 1862
Kategori:1862 i USA